Indkaldelse af stedfortræder p.g.a. sygdom 
Sagsfremstilling 
2.      Indkaldelse af stedfortræder p.g.a. sygdom  
                                                                                                                        Åbent 
Sagsnr.: 326-2014-123604     J.nr.: 00.22.02            John Møller.: 326-2014-302100 
  
[adresse] 
Ivan Bertelsen, O, har meldt afbud til Kommunalbestyrelsesmødet p.g.a. sygdom. 
  
I h.t. den kommunale styrelseslov, § 15, stk. 1 kan kandidatlisten kræve stedfortræderen indkaldt til at deltage i et 
Kommunalbestyrelsesmøde, hvis et medlem p.g.a. sin helbredstilstand er forhindret i at deltage i mødet. 
  
Liste O har anmodet om stedfortræderindkaldelse, hvorfor borgmesteren har indkaldt Kjeld Kristoffersen, der er første 
stedfortræder for medlemmerne på liste O, til at deltage i mødet. 
  
Kommunalbestyrelsen skal, jfr. styrelseslovens § 15, stk. 4, træffe beslutning om, hvorvidt betingelserne for 
stedfortræderens indtræden er til stede, d.v.s. om der foreligger et forfald, der efter § 15, stk. 1 berettiger til 
stedfortræderindkaldelse, samt om stedfortræderen er rette stedfortræder og valgbar. 
  
BEHANDLING 
Kommunalbestyrelsen. 
  
INDSTILLING 
Sekretariatschefen indstiller, at Kommunalbestyrelsen træffer beslutning om, hvorvidt betingelserne for 
stedfortræderens indtræden er til stede, d.v.s.  
- at der foreligger et forfald, der efter § 15, stk. 1 berettiger til stedfortræderindkaldelse, samt  
- at stedfortræderen er rette stedfortræder og valgbar. 
  
ØKONOMISKE KONSEKVENSER 
Ingen økonomiske konsekvenser. 
  
  
  
Kommunalbestyrelsens møde den 8. oktober 2014: 
Kommunalbestyrelsen vedtog at godkende Kjeld Kristoffersen som stedfortræder for Ivan Bertelsen. 
